આજના આધુનિક યુગમાં યુવા ધન અને અન્ય સમાજના લોકો જન્મ દિવસ નિમિત્તે આલિશાન હોટલો અને રેસ્ટોરન્ટમાં કેક કાપીને  સગાંવહાલાં અને સ્નેહીજનોને આમંત્રણ આપીને ખોટા ખર્ચા કરી સમય વેડફે છે ત્યારે હળવદ તાલુકાના રાતાભેર ગામના વતની અને હાલ હળવદના ચંદ્રપાર્ક સોસાયટીમાં રહેતા અને છેલ્લા  ૨૦ વર્ષથી ભાજપનો ભગવો ધારણ કરેલા તેમજ વિવિધ સંગઠનોમાં ભારતીય જનતા પાર્ટીના હોદ્દેદારો  તરીકે રહી ચુકેલા અને હાલ મોરબી જિલ્લા ભાજપ ઉપપ્રમુખ અને હળવદ તાલુકા ગ્રામ્ય વિસ્તારના પ્રભારી વલ્લભભાઈ પટેલનો ૫૦મા જન્મ દિવસ નિમિત્તે હળવદના વિવિધ વિસ્તારોમાં જરૂરિયાતમંદ ગરીબ અને મધ્યમ વર્ગના બાળકોને મીઠાઈ અને બિસ્કિટ આપી જન્મદિનની ઉજવણી અનોખી રીતે કરીને સમાજને નવો રાહ ચીંધ્યો છે.